Bakgrunnen for den nye linjen er å avlaste Bybanen for den økte trafikken av studenter når den nye Høgskolen åpner.

Bergensavisen har tidligere omtalt de to såkalte «superbussene» som skal gå i rutetrafikk på samme linje.

– Biogasshybrid-bussene som er bestilt, skal settes inn i tillegg til ordinær busstrafikk, sier kommunikasjonsrådgiver i Skyss, Ingrid Dreyer.

PARALLELT

Bussene er 24 meter lange, og kan ta opptil 150 personer.

Derimot blir ikke den første bussen levert før tidligst i slutten av september. Den andre har en forventet leveringsdato i november.

Dreyer mener at det ikke vil kaos i kollektivtrafikken selv om ikke den første «superbussen» blir levert før drøye fem uker etter at fadderuken starter.

– Rutetilbudet vil ikke endres når den første «superbussen» blir levert. Da vil den kun gå inn parallelt med de andre bussene, og dermed altså styrke tilbudet ytterligere.

ØKT FREKVENS

Bussene på linje 9 vil ha avgang hvert femte minutt fra 0700 til 0855 om morgenen og fra 1400 til 1655 om ettermiddagen. Ellers har den avgang hvert 15. minutt frem til kl. 2000.

Tilbudet er ikke kun ment for studentene, og stoppet vil være rett foran HiBs inngangsdør.

– De som benytter bussen, vil dermed få litt kortere gangavstand enn de som tar Bybanen.

Bybanens avganger øker også fra mandag. Fra fem minutters frekvens vil de da ha tre avganger med fire minutters mellomrom, og deretter én avgang etter fem minutter.

Deretter gjenstås syklusen. I snitt vil dette bety at Bybanen vil få en frekvens på 4,3 minutter i rush-tiden.

Midt på dagen vil det være avgang hvert 8. minutt i stedet for hvert 10. minutt.